Skagamaður samdi tónlist fyrir íslensku myndina Vonarstræti Sigurvin Haraldsson , eða Simmi Angel eins og hann er oft kallaður , er brottfluttur Skagamaður . Hann er í dag búsettur á Akureyri þar sem hann starfar sem stuðningsfulltrúi fyrir börn , semur auglýsingar , hljóðblandar og síðast en ekki síst , semur tónlist . Hann samdi meðal annars tónlist fyrir íslensku kvikmyndina Vonarstræti , sem frumsýnd verður á föstudaginn . Simmi á fjögur lög í myndinni , sem er fjórum lögum meira en hann átti von á . „ Ég sendi leikstjóranum Baldvini Z eitt lag til að byrja með . Hann svaraði mér með því að ég fékk að senda honum nokkur lög til viðbótar í framhaldi af því . Ég átti upphaflega að eiga mögulega eitt lag í myndinni en kom að lokum öllum fjórum að . Það er fjórum fleiri en ég átti von á , “ segir Simmi í samtali við Skessuhorn . Kvikmyndin var forsýnd síðastliðinn miðvikudag og þykir lofa góðu . Hún fjallar um þrjár ólíkar persónur og hvernig þeim tekst að fóta sig í íslensku samfélagi á árunum rétt fyrir hrun og hvernig örlög þeirra fléttast saman . „ Tónlistin í myndinni er svipuð tónlistinni sem var í gangi á þessum tíma , um 2007 . Þetta er svona danstónlist , bæði þung og létt , “ bætir hann við . Nánar er rætt við Sigurvin Haraldsson eða Simma Angel í Skessuhorni vikunnar .